Source: http://docplayer.fi/3971976-Muonion-kunnan-suunnitelma-ikaantyneiden-palveluiden-jarjestamiseksi.html
Timestamp: 2017-09-23 20:42:01+00:00
Document Index: 19440831

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Muonion kunnan suunnitelma ikääntyneiden palveluiden järjestämiseksi - PDF
Download "Muonion kunnan suunnitelma ikääntyneiden palveluiden järjestämiseksi"
1 Muonion kunnan suunnitelma ikääntyneiden palveluiden järjestämiseksi vuosille Hyväksytty: Vanhusneuvosto, , 4 Sosiaalilautakunta, kunnanhallitus, pvm kunnanvaltuusto, pvm
2 Sisällys 1. Suunnitelman tausta ja tarkoitus Muonio ikääntyvän ihmisen asuinpaikkana Ikääntyneiden sosiaalipalvelut Kotiin annettavat palvelut Ympärivuorokautiset palvelut Henkilöstö sosiaalipalveluissa Ikääntyneiden hyvinvointia ja osallisuutta tukevat palvelut Ikääntyneiden määrä ja palvelut tilastojen valossa Muonion kunnan vanhuspalveluiden tavoitteet Yhteenveto Lähteet 2
3 1. Suunnitelman tausta ja tarkoitus Laki Ikääntyneen väestön tukemisesta sekä iäkkäiden sosiaali- ja terveyspalveluista on tullut voimaan heinäkuussa Tässä suunnitelmassa käytetään laista julkisuudessa jo vakiintunutta nimitystä vanhuspalvelulaki. Vanhuspalvelulain 5 edellyttää että kunnissa on laadittava suunnitelma toimenpiteistään ikääntyneen väestön hyvinvoinnin, terveyden, toimintakyvyn ja itsenäisen suoriutumisen tukemiseksi sekä iäkkäiden henkilöiden tarvitsemien palvelujen ja omaishoidon järjestämiseksi ja kehittämiseksi. Suunnittelussa on painotettava kotona asumista ja kuntoutumista edistäviä toimenpiteitä. Laki edellyttää että valtuusto hyväksyy suunnitelman ja sitä tarkastellaan valtuustokausittain. Suunnitelmassa arvioidaan ikääntyneen väestön hyvinvoinnin tila, määritellään tavoitteet hyvinvoinnin tukemiseksi ja palvelujen kehittämiseksi, määritellään toimenpiteet, arvioidaan voimavarat tavoitteiden toteutumiseksi, määritellään eri toimialojen vastuut sekä määritellään, miten kunta toteuttaa yhteistyötä julkisen, yksityisen ja kolmannen sektorin kanssa. Sosiaali- ja terveysministeriö ja Suomen Kuntaliitto ovat antaneet iäkkäiden ihmisten palvelujen kehittämistä koskevan laatusuosituksen vuonna Suosituksen tarkoituksena on tukea ikääntyneen väestön toimintakyvyn tukemisesta sekä iäkkäiden sosiaali- ja terveyspalveluista annetun vanhuspalvelulain toimeenpanoa. Laatusuositus on valmisteltu laajapohjaisessa työryhmässä. Suositus on tarkoitettu ensisijaisesti iäkkäiden palvelujen kehittämisen ja arvioinnin tueksi kuntien päättäjille ja johdolle. Myöhemmin viitattaessa tässä suunnitelmassa laatusuositukseen, sillä tarkoitetaan tätä Sosiaali- ja terveysministeriön ja Suomen Kuntaliiton antamaa kuntien laatusuositusta. Tässä suunnitelmassa tarkastellaan kunnan järjestämiä vanhusten palveluita. Muoniossa terveydenhuolto toimii Muonion- Enontekiön kuntayhtymän organisaatiossa. Sosiaalitoimen ja terveydenhuollon tiivis yhteistyö on tärkeää ikääntyneiden palveluiden järjestämisessä. Suunnitelma on laadittu osana Ikäihminen toimijana- hanketta lokakuu helmikuu 2014 aikana. Kehittäjätyöntekijänä ja suunnitelman kirjoittajana toimi sairaanhoitaja Kati 3
4 Korva. Ohjausryhmässä toimivat sosiaalijohtaja Päivi Salminen, vanhustyönohjaaja Pirkko Kuru, johtava hoitaja Saara Vuollo ja sairaanhoitaja Kati Sirkka. Suunnitelman tavoitteet keskittyvät vuosiin ja niiden tarkoituksena on luotsata poliittisia päättäjiä ja työntekijöitä ikääntyneiden palveluiden kehittämisessä. 2. Muonio ikääntyvän ihmisen asuinpaikkana Muonio sijaitsee Luoteis-Lapissa, naapurikuntinaan Enontekiö, Kittilä ja Kolari. Asukasluku vuoden 2013 lopussa oli 2383, joista 22 prosenttia oli yli 65-vuotiaita. Muonion kuntakeskuksesta on pohjoiseen Kätkäsuvantoon 26 km ja etelään Tapojärveen 51 km. Muonio-Rovaniemi 240 km Etäisyydet naapurikuntiin: Muonio-Enontekiö 76 km Muonio-Kittilä 79 km Muonio-Kolari 78 km Palvelut keskittyvät kuntakeskukseen. Ruokakaupat ja kyläkoulut on lakkautettu kyliltä. Pankit, KELA ja verotoimisto ovat supistaneet aukioloaikojaan ja siirtäneet palveluitaan verkkoon. 3. Ikääntyneiden sosiaalipalvelut Sosiaalitoimi toteuttaa niitä tehtäviä, joiden järjestäminen on säädetty kunnan velvollisuudeksi sosiaalitoimen alalla. Toiminta-ajatuksena on huolehtia ja vastata ajanmukaisten sosiaalipalvelujen ylläpitämisestä ja taata tasavertaiset peruspalvelut koko kunnan alueella. 4
5 Sosiaalihuollon toimeenpanosta vastaa sosiaalilautakunta, johon kuuluu seitsemän jäsentä. Sosiaalilautakunnan alaisena sosiaalihuollon toimeenpanosta vastaa sosiaaliosasto, jonka päällikkönä toimii sosiaalijohtaja. Vanhustenhuollon palveluiden koordinointi on keskitetty Palvelukeskus Marjapaikkaan ja niistä vastaa vanhustyönohjaaja. Sosiaalitoimen vanhuspalveluiden tavoitteena on huolehtia vanhuksen tarpeiden mukaisesta hoidosta ja huolenpidosta, joita niin pitkään kuin mahdollista, järjestetään hänen omaan kotiinsa. Vanhusten palvelussa huomioidaan hoidon suunnitelmallisuus, asiakaslähtöisyys, omatoimisuuden tukeminen, kuntouttava työote, fyysiset, psyykkiset, sosiaaliset ja henkiset tarpeet sekä yhteistyö. Vanhusten terveydenhuollosta vastaa Muonion-Enontekiön kansanterveystyön kuntayhtymä, joka järjestää mm. kotisairaanhoitopalvelut ja kuntoutuspalvelut. Palvelutarpeen selvitys Pyyntö vanhuksen palvelutarpeen selvittämisestä tulee joko asiakkaalta itseltään, omaiselta tai ammattihenkilöltä. Palvelutarpeen selvitystä voi pyytää joko kirjallisesti tai suullisesti. Palvelutarpeen selvittelyn tekee vanhustyönohjaaja ja/tai kotipalvelun työntekijä. He tekevät kotikäynnin tai jos iäkäs henkilö on vuodeosastolla, jatkohoidosta ja kotiuttamisen järjestämisestä neuvotellaan osastolla. Palvelutarpeen selvittämiseen osallistuvat tarvittaessa lääkäri ja muu terveydenhuollon henkilöstö, iäkkään omaiset ja muut hänen huolenpidossaan mukana olevat tahot. Palvelutarpeen selvittelyn pohjalta tehdään palvelusuunnitelma ja kirjallinen päätös iäkkään tarvitsemista palveluista. Palvelutarpeen selvittelyn tueksi ja uudeksi toimintakyvyn mittariksi sosiaalitoimessa otetaan käyttöön Raisoft- ohjelma vuosien 2014 ja 2015 aikana. SAS- Ryhmä Lyhenne SAS tulee sanoista selvitä, arvioi, sijoita. Ryhmässä on mukana vanhustyönohjaaja, Marjapaikan ja hoivaosaston sairaanhoitajat, sosiaalijohtaja, terveyskeskuksen johtava lääkäri ja hoitaja, vuodeosaston sairaanhoitaja, fysioterapeutti, kotisairaanhoitaja ja tarvittaessa psykiatrinen sairaanhoitaja. Ryhmä kokoontuu noin kerran kuukaudessa ja 5
6 käsittelee asumispalveluihin tulleita hakemuksia ja suunnittelee yhteisten asiakkaiden palveluja Kotiin annettavat palvelut Kotiin annettavien palveluiden tavoitteena on mahdollistaa kotona asuminen mahdollisimman pitkään tarjoamalla vanhuksille kotipalvelua tukipalveluineen, omaishoidontukea, lyhytaikaishoitoa sekä päivä- ja yöhoitoa Marjapaikassa tai terveyskeskuksen vuodeosastolla. Kotipalvelu Hoito- ja palvelusuunnitelmassa sovitaan iäkkään tarvitsemasta avusta ja arvioidaan siihen kuluva aika. Säännöllistä kotipalvelua on saatavana klo 8-20 joka päivä. Käyntejä voi olla päivän aikana useitakin iäkkään palvelutarpeesta riippuen. Tällä hetkellä kotipalvelua pystytään iltaisin järjestämään vain kuntakeskuksessa ja sen läheisyydessä. Kotisairaanhoito on terveydenhuollon kuntayhtymän organisaatiossa, kun taas kotipalvelu toimii kunnan sosiaalitoimen alaisuudessa. Säännöllisen kotipalvelun maksu määräytyy tulojen ja käytettävän ajan perusteella. Seuraavassa taulukossa kuvataan säännöllisen kotipalvelun asiakaskäyntien määrää sekä kotipalvelun ja talonmiesten ajaman ruoka-auton kotiin kuljettamien aterioiden määrää. Taulukko 1. Kotipalvelun käyntien määrä, kotipalvelun ja ruoka-auton kotiin kuljettamien aterioiden määrä. Pro consona ohjelma. v.2009 v.2012 v.2013 Säännöllisen kotipalvelun asiakaskäyntien lkm Kotipalvelun kuljettamat ateriat Talonmiesten kuljettamat ateriat Kotipalvelun asiakaskäyntien ja kuljetettujen aterioiden määrä on lisääntynyt. Vuonna 2009 säännöllisen kotipalvelun käyntejä on ollut 2353, vuonna käyntiä, lisäystä asiakaskäynneissä on 5664, kotiin kuljetettujen aterioiden yhteenlaskettu määrä on lisääntynyt 2095:llä neljässä vuodessa. 6
7 Kotipalveluhenkilöstön matkakilometrit ovat myös lisääntyneet. Vuonna 2011 kilometrejä kertyi yhteensä keskimäärin 5800 km kuukaudessa. Vuonna 2013 keskimäärin 9113 km kuukaudessa. Työajan seurannan ja ajettujen kilometrien seurannan perusteella kukin kotipalvelutyöntekijä käyttää työaikaa autoa ajaen noin 26 tuntia kuukaudessa, eli noin 6,5 tuntia viikossa. Ateriapalvelu Iäkäs henkilö saa tarvitessaan ateriapalvelua kerran päivässä. Arkipäivisin joko kotipalvelun tai kunnan ruoka-auton kuljettamana saa yhden lämpimän aterian. Viikonlopun ateriat toimitetaan kylminä perjantaina. Asiakkaiden määrä ateriapalvelussa on kasvanut runsaasti. Ruokailu Marjapaikassa tai keskuskeittiöllä Iäkkäällä henkilöllä on mahdollisuus ruokailla Marjapaikassa tai keskuskeittiöllä. Marjapaikassa voi syödä aamupalan, lounaan, päivällisen ja iltapalan. Lounas tarjoillaan keskuskeittiöllä arkisin klo Omaishoidontuki Omaishoito on vanhuksen, vammaisen tai sairaan henkilön hoidon ja huolenpidon järjestämistä kotioloissa omaisen tai muun hoidettavalle läheisen henkilön avulla. Omaishoidontuen perusteita tarkennettiin elokuussa 2013 ja siihen tuli neljä maksuluokkaa. Omaishoitajalla on oikeus pitää vapaata vähintään kolme vuorokautta kuukaudessa. Hoidettavan tarvittaessa voi tuoda lyhytaikaishoitoon joko Marjapaikkaan tai vuodeosastolle. Omaishoitaja voi myös pyytää toisen omaisen, ystävän tai läheisen sijaisekseen hoidettavan kotiin, jolloin puhutaan läheislomituksesta. Läheislomittajalle maksetaan hoitopalkkiota. Omaishoidontuki on määrärahasidonnainen palvelu. Omaishoidontuen saajia on 17, joista 10 on yli 75-vuotiaita. Turvapuhelin Turvapuhelinpalvelun Muonion kunta hankkii ostopalveluna Esperi Oy:ltä. Iäkäs henkilö saa kotiinsa turvapuhelimen, josta on mahdollisuus nappia painamalla tehdä hälytys. Hälytykseen vastataan Helsingissä, josta tehdään tarvittaessa hälytys iäkkään antamiin numeroihin. Turvapuhelimeen voi tarvittaessa liittää lisälaitteena ovihälytyksen. 7
8 Päiväpalvelut Palvelupäivä ja vapaaehtoisten päivä Marjapaikassa Palvelupäivää vietetään Marjapaikassa noin kerran kuukaudessa. Palvelupäivän ohjelmaan sisältyy jumppa, ruokailu ja hartaus, sekä erilaista viriketoimintaa, esim. pelaamista. Palvelupäivänä on mahdollisuus ostaa parturin, jalkojenhoitajan tai hierojan palveluita. Kerran kuukaudessa SPR:n ja seurakunnan vapaaehtoisten ryhmä järjestää ohjelmaa iäkkäille. Vuoden 2013 alusta muillakin iäkkäillä kuin Marjapaikan asukkailla on ollut mahdollisuus osallistua päivään ja ruokailla Marjapaikassa. Suihku/sauna Marjapaikassa Marjapaikassa iäkkään on mahdollisuus käyttää suihku tai saunapalvelua. Hän saa tarvitessaan hoitajan avukseen Kuljetuspalvelut Sosiaalihuoltolain mukainen kuljetuspalvelu Sosiaalihuoltolain mukaista kuljetuspalvelua myönnetään ensisijaisesti vähävaraisille yli 65- vuotiaille henkilöille, joiden tuen tarve johtuu ikääntymiseen liittyvästä toimintakyvyn heikkenemisestä ja joilla on sairauden vuoksi vaikeuksia käyttää tavallisia joukkoliikennevälineitä. Päätöksen tekee vanhustyönohjaaja. Vaikeavammaisten henkilöiden kuljetuspalvelu Vaikeavammaisten kuljetuspalvelua myönnetään henkilölle, joka vammansa tai sairautensa vuoksi välttämättä tarvitsee palvelua suoriutuakseen tavanomaisista elämän toiminnoista. Päätöksen tekee sosiaalijohtaja. Siivouksen palveluseteli Siivouksen palveluseteli myönnetään henkilöille, jotka sairauden, vamman tai toimintakyvyn alenemisen vuoksi tarvitsevat ulkopuolista apua kodin siivoukseen. Lisäksi myöntämisen perusteena ovat hakijan tulot. Päätöksen palvelusetelistä tekee vanhustyönohjaaja. 8
9 Tilapäinen asumispalvelu, päivä- ja yöhoito Marjapaikassa Marjapaikassa järjestetään tilapäistä asumispalvelua sekä päivä- ja yöhoitoa tarvittaessa kotona asuville ikääntyville tai omaishoidettaville Ympärivuorokautiset palvelut Palvelukeskus Marjapaikka Palvelukeskus Marjapaikassa on viisitoista tehostetun palveluasumisen paikkaa ja kolme tilapäisen asumispalvelun paikkaa omaishoidettaville ja muille tarvitsijoille. Marjapaikassa järjestetään tarvittaessa myös päivä- tai yöhoitoa. Tehostetun palveluasumisen asiakas maksaa asumisestaan vuokraa, hoitomaksun ja ruokapaketin. Hän saa tarvitessaan Kelan hoitotukea ja asumistukea. Henkilökohtaiset tarvikkeet ja lääkkeet hän ostaa itse kuten kotona asuvakin. Kotisairaanhoidon kautta asiakas saa vaipat ja hoitotarvikkeet terveystoimen määrittelemien kriteerien mukaan. Marjapaikkaan hakeudutaan hakemuksella, joka käsitellään SAS- ryhmässä. Hoivaosasto Hoivaosastolla on yhdeksän laitoshoitopaikkaa ja yksi lyhytaikaishoitopaikka. Asukkaat maksavat asumisestaan pitkäaikaishoitomaksua, joka sisältää täysihoidon. Hoivaosasto sijaitsee väliaikaisissa tiloissa terveyskeskuksessa, josta he muuttavat uuteen tehostettuun asumispalveluyksikköön vuonna 2015, johon tulee kaksitoista asuntoa. Hoivaosasto muutetaan silloin laitoshoitoa antavasta yksiköstä tehostetuksi palveluasumiseksi. Terveyskeskuksen vuodeosasto Muonion- Enontekiön terveydenhuollon kuntayhtymän vuodeosastolla hoidetaan pitkäaikaishoidossa iäkkäitä henkilöitä. He maksavat hoidostaan pitkäaikaishoitomaksua, johon sisältyy täysihoito. Toisinaan vuodeosastolla hoidetaan iäkkäitä sen vuoksi, ettei Marjapaikasta tai hoivaosastolta löydy vapaata paikkaa. Tilanteesta riippuen vuodeosastolla on vaihdellen arviolta 4-8 henkilöä, jotka eivät tarvitsisi terveydenhuollon laitoshoitoa mikäli korvaavia palveluita olisi järjestettävissä. Kotikuntalain ja sosiaalihuoltolain muutosten myötä pitkäaikaisen laitoshoidon, asumispalvelujen tai perhehoidon tarpeessa olevat henkilöt voivat halutessaan aiempaa joustavam- 9
10 min vaihtaa kotikuntaansa. Vastuu kunnan päätökseen perustuvan perhehoidon, laitoshoidon tai asumispalvelujen tosiasiallisista kustannuksista säilyy muuton jälkeen henkilön aiemmalla kotikunnalla.(kuntaliitto 2011) 3.3. Henkilöstö sosiaalipalveluissa Henkilöstön mitoittamisen lähtökohtana ovat aina asiakkaat tarpeineen: asiakkaiden fyysinen, kognitiivinen, psyykkinen ja sosiaalinen toimintakyky ja palvelujen tarve määrittävät mitoituksen tason. Kotipalvelu Sosiaali- ja terveysministeriön ja Suomen kuntaliiton antaman laatusuosituksen mukaan: mukaan kotihoidon henkilöstön vähimmäistarve määräytyy iäkkäille myönnettyjen palvelujen(tunteina) toteuttamiseen tarvittavana henkilöstön välittömään asiakastyöhön käytettävissä olevana työaikana(tunteina). Kotipalvelussa on tällä hetkellä yksi kodinhoitaja ja neljä lähihoitajaa sekä yksi määräaikainen henkilökohtainen avustaja. Kotipalvelun henkilökunta tekee asiakkaiden hoidon lisäksi kotikäyntejä, selvittää palvelutarpeita, tekee hoitosuunnitelmia ja käy yhteisissä palavereissa. Ilta- aikoihin ja viikonloppuun on tarvetta lisätä vuoroihin henkilökuntaa. Ympärivuorokautinen hoito Suositus henkilöstön ehdottomaksi vähimmäismääräksi tehostetussa palveluasumisessa, vanhainkodeissa ja terveyskeskussairaaloiden pitkäaikaishoidossa: *tehostetussa palveluasumisessa ja vanhainkodeissa 0,5 hoitotyöntekijää asiakasta kohden *terveyskeskusten pitkäaikaishoidossa 0,6-0,7 hoitotyöntekijää asiakasta kohden Hoivaosaston vakinaisen henkilöstön määrä on kahdeksan työntekijää, joista yksi sairaanhoitaja, viisi lähi- tai perushoitajaa ja kaksi laitosapulaista. Aamu- ja iltavuorossa on kaksi työntekijää ja öisin yksi. Työntekijät tekevät hoito- ja huolenpitotehtävien lisäksi siivous-, ruoka- ja pyykkihuollon tehtäviä. 10
11 Palvelukeskus Marjapaikassa on yhdeksän vakinaista työntekijää ja yksi määräaikainen henkilökohtainen avustaja. Siivoustyötä tekee 40% työajalla siivooja. Työntekijöistä yksi on sairaanhoitaja, kuusi lähihoitajaa ja kaksi laitosapulaista. Aamuvuorossa on kolme, iltavuorossa kaksi ja öisin yksi työntekijä. Työntekijät tekevät hoito- ja huolenpitotehtävien lisäksi siivous-, ruoka-, pyykkihuollon tehtäviä sekä hoitavat avohuollon asiakkaiden palveluja. Sosiaalilautakunnan vahvistaman ja valtuuston hyväksymän henkilöstösuunnitelman mukaan vuonna 2014 palkataan lähihoitaja, ns. rekrytyöntekijä, joka tekee yksiköissä lomien, sairauspoissaolojen ja muiden poissaolojen sijaisuuksia. Kotipalveluun palkataan yksi lähihoitaja vuosittain vuoteen 2016 asti, jolloin siellä on yhteensä yhdeksän työntekijää. Asumispalveluyksikköön palkataan yksi lähihoitaja vuosina 2015 ja Muissa yksiköissä ei henkilöstösuunnitelman mukaan ole suunnitteilla lisää henkilökuntaa. Vuoteen 2020 mennessä neljä sosiaalitoimen vanhustyöntekijää täyttää 63 vuotta, vuoteen 2024 mennessä jo yhteensä 12 henkilöä tulee keskimääräiseen eläkeikään. Uuden henkilökunnan ja sijaisten rekrytointi on jatkuva haaste käytännön työssä. Varsinkin koulutetun työvoiman löytäminen on vaikeaa. Keväällä 2014 on valmistumassa Muoniosta ryhmä lähihoitajia, hoiva-avustajan koulutuksen aloittaminen on suunnitteilla ja lähihoitajien koulutus alkaa työvoimapoliittisena koulutuksena Muoniossa kevään 2014 aikana. On syytä pohtia, miten Muonion kunta säilyttää vetovoimaisuutensa hyvänä työnantajana, jotta koulutettua työvoimaa saataisiin rekrytoitua. Sosiaali- ja terveydenhuollon henkilöstön ikääntyessä ja jaksamisen tukena on syytä suosia mm. osa-aikaisuuksia ja muita keinoja mahdollisimman hyvään työssä jaksamiseen. Työnohjausta tarjotaan edelleen tarvittaessa ja työterveyshuollon kanssa tehdään tiivistä yhteistyötä. Työnkiertoa suositaan eri yksiköissä. 4. Ikääntyneiden hyvinvointia ja osallisuutta tukevat palvelut Vanhusneuvosto Vuoden 2014 alusta vanhus- ja veteraaniasiain neuvottelukunta toimii vanhuspalvelulain tarkoittamana vanhusneuvostona kunnanhallituksen päätöksen mukaisesti. Vanhus- ja veteraaniasian neuvottelukunnan tehtävänä on seurata vanhusten ja rintamaveteraanien 11
12 palvelutilannetta kunnassa ja avustaa viranomaisia palvelujen kehittämisessä. Neuvostossa on yhdeksän jäsentä: kaksi kunnanhallituksen, sosiaalilautakunnan ja veteraanijärjestöjen edustajaa, kansanterveystyön edustaja, invalidijärjestöjen edustaja ja eläkeläisjärjestöjen edustaja. Yhteyshenkilönä toimii sosiaalijohtaja. Vanhusneuvoston kokoonpano tulee uudelleen harkittavaksi kun luottamushenkilöitä valitaan vuoden 2015 alusta alkavalle toimikaudelle. Sivistystoimi Kirjasto tarjoaa ikääntyneille isotekstisiä, selkokirjoja ja äänikirjoja. Kirjastolla on kotipalvelu, jossa ikääntyneelle toimitetaan kotiin työpajan toimesta kirjoja. Terveyskeskuksessa ja Marjapaikassa on siirtokokoelma. Kirjastossa ja kirjastoautossa on mahdollisuus saada neuvontaa tietokoneen käytössä. Kansalaisopisto järjestää erilaisia opintoryhmiä ympäri kuntaa. Ikääntyneiltä odotetaan toiveita ryhmien opetusaiheista. Kansalaisopisto järjestää musiikkiliikuntaa Marjapaikan asukkaille Tekninen toimi Teknisen osasto hoitaa teknisen lautakunnan alaisuudessa sille kuuluvat tehtävät kuten rakennustarkastus (rakennuslupa-asiat), ympäristönsuojelu (mm. ympäristöluvat), kunnan kiinteistöjen hoito, kaavateiden hoito, yksityistieasiat, vesihuolto, sekä kunnan varastonhoito (pääasiassa työkaluvarasto), uusien investointien suunnittelu ja rakentaminen.tekninen toimi toteuttaa kunnanhallituksen päättämää asuntopolitiikkaa ja vastaa kunnan vuokraasuntojen tuotannosta, hallinnasta ja kunnossapidosta. Asiointiliikennevuorot Kylien välinen asiointiliikenne on kaikille avointa joukkoliikennettä, jossa asiakas maksaa liikennöitsijän perimän linja-autotaksan mukaisen palvelumaksun. Kuljetus tulee varata edellisenä päivänä (klo mennessä) kuljetuksen varmistamiseksi. Asiointiliikennettä ylläpitämällä halutaan helpottaa ihmisten asumista ja viihtymistä kotikylissään. Asiointikyytejä hallinnoi Muoniossa elinkeinotoimi. Kyydit kulkevat aikataulujen mukaan eri kylistä 1-3 kertaa viikossa. 12
13 Seurakunta Seurakunta järjestää hartauden viikottain Marjapaikassa ja hoivaosastolla sekä seurakunnan ja SPR:n vapaaehtoiset järjestävät kerran kuukaudessa ohjelmaa Marjapaikassa asukkaille ja kotona asuville iäkkäille. Järjestöt Muoniossa on 21 asunnon rivitalo, jonka omistaa Omatupa r.y. Talo on alunperin rakennettu ikääntyneiden asunnoiksi, mutta nyt asukkaina on kaiken ikäisiä. Asukasvalinnoista päättää Omatupa r.y:n hallitus. Kunnassa toimii erilaisia yhdistyksiä aktiivisesti. Yhteistyötä kolmannen sektorin ja muiden toimijoiden kanssa tulee nykyisestään lisätä. 13
14 5. Ikääntyneiden määrä ja palvelut tilastojen valossa Taulukko 2. Ikääntyvien määrä Muoniossa 2013 ja väestöennuste 2020 ja 2030 Vuonna yli 65- vuotiaat, henkilöä yli 75- vuotiaat, henkilöä yli 85- vuotiaat, henkilöä lähde:www.uusi.sotkanet.fi joulukuu 2013, väestörekisteri Väestöennusteen mukaan ikääntyvien määrä lisääntyy Muoniossa merkittävästi. Vuonna 2013 yli 75 vuotiaita oli 217, vuonna 2020 heitä on väestöennusteen mukaan n. 60 henkilöä enemmän kuin vuonna 2013 ja vuonna 2030 jo 150 henkilöä enemmän kuin vuonna vuotiaiden määrä alueittain. Taulukko 3 Ikääntyvien määrä alueittain Muoniossa vuonna Seuraavassa taulukossa on kuvattu vuotiaiden ja yli 75- Keskusta Tapojärvi Kangosjärvi Ylimuonio Kätkäsuvanto Särkijärvi Järvialue Kerässieppi yli Tapojärvi= Tapojärvi, Kihlanki, Kaalamaniemi Ylimuonio=Ylimuonio, Kajanki, Nulusniemi Järvialue= Heinäniemi, Muotkavaara, Linkuniemi, Tiurajärvi Kerässieppi= Kerässieppi, Liepimä, Kotimaa lähde: väestörekisteri joulukuu 2013 Muonion ikääntyvä väestö on keskittynyt kuntakeskukseen. Yli 65- vuotiaista n. 56% asuu kirkonkylällä ja yli 75- vuotiaista n. 59%. Henkilömääristä voi arvioida tulevaisuuden palvelutarvetta alueittain, mutta siinä ei ole otettu huomioon kuolleisuutta ja muuttoennustetta, 14
15 kuten väestöennusteissa. Vaikka suurin osa ikääntyvästä väestöstä asuu kuntakeskuksessa, asuu merkittävä osa ikäihmisistä keskustaajaman ulkopuolella ja se tulee asettamaan haasteita kotiin annettaville palveluille. Muistisairauksien varhaisella diagnoosilla, hoidolla ja kuntoutuksella voidaan parantaa sairastuneiden toimintakykyä ja elämänlaatua sekä hillitä kokonaiskustannusten kasvua. Muistisairauksien ilmaantuvuutta voidaan vähentää ja siksi investointi aivojen terveyden edistämiseen ja ennaltaehkäisyyn kannattaa(kansallinen muistiohjelma ). Seuraavassa taulukossa on ennakoitu keskivaikean ja vaikean dementian esiintyvyys Muoniossa väestöennusteen mukaan. Dementian esiintyvyysennuste perustuu Suome- Muistiasiantuntijoiden ennusteisiin keskivaikean ja vaikean dementian esiintymiseen eri ikäryhmissä. Taulukko 4.- Keskivaikean ja vaikean dementian esiintyvyys Muoniossa väestöennusteen mukaan. Sotkanet ja Muistiasiantuntijat r.y. ikä v v v yli 85 v yht.hlöä (Yhteenlasku taulukon sisään) Taulukon mukaisen ennusteen perusteella keskivaikeaa ja vaikeaa dementiaa sairastavien määrä Muoniossa tulee lähes kaksinkertaistumaan vuoteen 2030 mennessä. Vuonna 2010 ympärivuorokautisen hoidon keskimääräiset kustannukset koko maassa yhtä henkilöä kohti olivat euroa vuodessa. Kotihoidon vastaavat kustannukset olivat keskimäärin euroa. Ympärivuorokautiseen hoitoon siirtymisen viivästyttäminen säästää kustannuksia, mutta se vaatii järjestelmällisiä toimia niin ennaltaehkäisyn, varhaisen toteamisen kuin kotona asumisenkin tukemiseksi. Suomalaisessa vaikuttavuustutkimuksessa muistisairaan ihmisen ja hänen omaisensa käyttämien sosiaali- ja terveydenhuollon kustannukset olivat vuodessa euroa (vertailuryhmä). Sen ryhmän, jolle 15
16 palvelut räätälöitiin yksilölliset tarpeet monipuolisesti arvioiden ja jonka käytössä oli palvelukokonaisuutta koordinoiva yhteyshenkilö, sosiaali- ja terveydenhuollon vastaavat kustannukset olivat euroa. Kotihoidon kehittäminen osoittautui kustannusvaikuttavaksi, tuki elämänlaatua ja viivästytti ympärivuorokautiseen hoitoon siirtymistä.(kansallinen muistiohjelma ) Sosiaali- ja terveysministeriön laatusuositus(2013) antaa valtakunnalliset tavoitteet vuoteen 2017 palvelurakennetavoitteeksi viiden seurattavan indikaattorin avulla: 75 vuotta täyttäneiden palveluista: % asuu kotona itsenäisesti tai riittävien palveluiden turvin % säännöllisen kotihoidon piirissä(kotihoitoon luetaan kotipalvelun ja kotisairaanhoidon asiakkaat) 6-7% saa omaishoidontukea 6-7 % asuu ikääntyneiden tehostetussa palveluasumisessa 2-3 % asuu vanhainkodissa tai pitkäaikaisessa laitoshoidossa terveyskeskuksessa Seuraavassa taulukossa on kuvattu valtakunnallisesti seurattavien vanhustenhuollon tavoitteiden toteutumista Muoniossa. Ensimmäisessä sarakkeessa tarkastellaan, miten palvelut ovat toteutuneet vuonna Toisessa sarakkeessa tarkastellaan millaiset luvut olisivat olleet, mikäli palvelut olisivat toteutuneet laatusuositusten mukaisesti. Kolmannessa sarakkeessa arvioidaan vuoden 2020 palvelutarvetta väestöennusteen perusteella. 16
17 Taulukko 5. Ikääntyneiden palveluiden toteutuminen Muoniossa ja laatusuositus, vertailu. : Sotkanet.fi, väestörekisteri, pro consona ohjelma tilastot yli 75-vuotiaista Lukumäärä 217 henkilöä Lukumäärä 217 henkilöä Väestöennusteen mukaan Asuu kotona itsenäisesti tai riittävien palveluiden turvin 91-92% Säännöllisen kotihoidon piirissä 13-14% 280 henkilöä Palveluiden toteuma Muoniossa v Laatusuosituksen mukainen palvelutavoite v.2013 Laatusuosituksen mukainen toteuma vuonna v hlöä, 87% hlöä hlöä 16 hlöä, 7% hlöä hlöä Saa omaishoidon tukea 6-7% Asuu ikääntyneiden tehostetussa palveluasumisessa 6-7% 10 hlöä, 5% hlöä hlöä 13 hlöä, 6% hlöä hlöä Asuu vanhainkodissa tai pitkäaikaisessa laitoshoidossa terveyskeskuksessa 2-3% 16 hlöä, 7% (hoivaosastolla yhdeksän, vuodeosastolla 7) 4-7 hlöä 6-8 hlöä 17
18 Seuraavassa taulukossa on vertailtu valtakunnallisesti seurattavien vanhustenhuollon tavoitteiden toteutumista Tunturi-Lapin kunnissa vuonna Taulukko 6. Tunturi-Lapin kuntien vanhuspalveluiden rakenne, vertailu SEURATTAVAT INDIKAATTORIT Enontekiö Kolari Kittilä Muonio Kotona asuvat 75 vuotta täyttäneet, % vastaavanikäisestä väestöstä 87,5 93,5 87,6 88,2 Säännöllisen kotihoidon piirissä olleet 75 vuotta täyttäneet asiakkaat, % vastaavanikäisestä väestöstä 15,6 11,9 16,4 7,8 Omaishoidon tuen 75 vuotta täyttäneet asiakkaat vuoden aikana, % vastaavanikäisestä väestöstä 16,3 9,0 8,6 8,3 Ikääntyneiden tehostetun palveluasumisen 75 vuotta täyttäneet asiakkaat , % vastaavanikäisestä väestöstä 0 4,0 7,6 5,4 Vanhainkodeissa tai pitkäaikaisessa laitoshoidossa terveyskeskuksissa olevat 75 vuotta täyttäneet , % vastaavanikäisestä väestöstä 13,1 2,5 4,7 5,9 Muoniossa on muita Tunturi-Lapin kuntia vähemmän yli 75-vuotiasta säännöllisen kotihoidon piirissä. Muoniossa pitkäaikaisessa laitoshoidossa terveyskeskuksessa on enemmän yli 75-vuotiaita kuin naapurikunnissa. Enontekiön korkeata laitoshoidon lukua selittää, että kunnassa on vanhainkoti, muut kunnat ovat muuttaneet vanhainkodit palveluasunnoiksi. Muonion asumispalvelurakenne on muita kuntia laitoshoitopainotteisempi. Laitoshoitoa on kunnan hoivaosastolla ja kuntayhtymän vuodeosastolla. 18
19 Seuraava kuvio kuvaa kotisairaanhoidon käyntien määrää Tunturi-Lapin kunnissa/1000 asukasta. Kuvio 1. Tunturilapissa kotisairaanhoidon käyntejä /1000 asukasta vuosina , vertailu. Sotkanet joulukuu Kotisairaanhoidon käyntejä Muoniossa /1000 asukasta on ollut noin puolet vähemmän kuin Enontekiöllä vuonna Kittilässä kotipalvelu ja kotisairaanhoito on yhdistynyt kotihoidoksi, joten kotisairaanhoidon käyntejä ei erikseen tilastoida. 19
20 Seuraavassa kuviossa kuvataan ympärivuorokautisten hoitopaikkojen suhdetta laatusuositukseen tämänhetkisten suunnitelmien perusteella Muoniossa yli 75- vuotiaille v Suositus tehostetun palveluasumisen määrästä Muoniossa Tehostetussa palveluasumisessa Muoniossa Suositus vuodeosastopaikoista Kuvio 2. Laatusuosituksen mukaisten ympärivuorokautisten hoitopaikkojen tarve Muoniossa yli 75- vuotiaille v Kuviossa kuvataan laatusuosituksen mukaista ympärivuorokautisen hoidon tarvetta yli 75- vuotiaille. Suositusten mukainen tehostetun palveluasumisen paikkamäärä vuodelle 2020 on Vuonna 2020 Muoniossa on 27 tehostetun palveluasumisen paikkaa, jotka koostuvat Marjapaikan viidestätoista ja v valmistuvan Ojustien tehostetun asumispalveluyksikön kahdestatoista paikasta. Vuonna 2030 tehostetun palveluasumisen paikkoja tarvitaan suositusten mukaan ja vuonna Muoniolla on vuosina suositusten mukainen määrä tehostetun palveluasumisen paikkoja ja etenkin tarkastelujakson alkupuolella kunnassa on laskennallista ylikapasiteettia tehostetun palveluasumisen paikoista. Tarkastelujaksolla suositusten mukainen laitospaikkojen tarve vanhainkodissa tai vuodeosastolla yli 75-vuotiaille lisääntyy 6-8:sta (2015) 8-12:een (2040). Edellä esitetty tehostetun palveluasumisen ja laitospaikkojen tarve edellyttää, että muu palvelurakenne on suositusten mukaisesti painottunut kotiin annettaviin palveluihin. Numeroita tarkasteltaessa on muistettava, että suosituksissa on kyse keskimääräisistä luvuista, pienessä kunnassa muutamankin henkilön palvelutarpeen muutos aiheuttaa erityisiä haasteita. 20
21 6. Muonion kunnan vanhuspalveluiden tavoitteet Seuraavissa taulukoissa on esitetty teema-alueittain Muonion vanhusten palveluiden tavoitteet vuosille : Ikääntyneen asumista ja elinympäristöä koskevat tavoitteet Osallisuutta ja ennaltaehkäisyä koskevat tavoitteet Palvelurakennetta ja palveluita koskevat tavoitteet Henkilöstöä, johtamista ja kehittämistä koskevat tavoitteet Tavoitteiden toteutumista arvioidaan talous- ja valtuustokausittain 1. Ikääntyneen asumista ja elinympäristöä koskevat tavoitteet Tavoite Toimenpiteet Mittari Aikataulu Vastuutoimija Ikääntyville sopiva yhdyskuntarakenne Ikääntyvien tarpeet otetaan huomioon kaa- Valtuusto Riittävästi vuokraasuntoja ikääntyneiden käyttöön keskustan alueella voituksessa Huomioidaan kunnan asuntopoliittisessa suunnittelussa suunnittelu ja toteutus 2014 alkaen Ikääntyneiden vuokraasuntojen määrä Kunnanhallitus, valtuusto Toimiva asiointiliikenne Aikataulutus ja tiedottaminen, yhteistyö elinkeinotoimen ja sosiaalitoimen välillä Asiointiliikenteen asiakasmäärä kasvaa Kalenterivuosittain Elinkeinotoimi 2. Osallisuutta ja ennaltaehkäisyä koskevat tavoitteet Tavoite Toimenpiteet Mittari Aikataulu Vastuutoimija Liikunnallisesti toimintakykyinen ikääntynyt väestö Ikääntyvien tarpeet huomioidaan liikuntapaikkojen suunnittelussa ja TAKarviointijärjestelmää käytetään Liikuntatoimi Henkisesti vireä ikääntyminen toteutuksessa Kulttuuri- kirjastokansalaisopisto Sivistystoimi Yhdistykset, 21
22 Aktiivinen järjestötoiminta Vanhusneuvosto kokoontuu säännöllisesti Vanhusneuvosto osallistuu päätöksentekoon Vanhusneuvoston kokoonpano ja tehtävät kirjataan syksy 2014 järjestöt Vanhustyönohjaaja, vanhusneuvoston puheenjohtaja Kunnanhallitus Virikkeellinen ja sosiaalinen arki Vanhusneuvosto arvioi ikääntyneiden palveluiden suunnitelman toteutumista Päivätoiminnan kehittäminen yhteistyössä järjestöjen ja muiden toimijoiden kanssa Päivätoiminnan asiakasmäärä 3.Palvelurakennetta ja palveluita koskevat tavoitteet Talous- ja toimintavuosittain Vanhusneuvoston jäsenet Vanhustyönohjaaja, sosiaalijohtaja Tavoite Toimenpiteet Mittari Aikataulu Vastuutoimija Ikääntyneet ja heidän läheisensä tietävät palveluista Palveluopas päivitetään Ajantasainen palveluopas Päivitys vuosittain 1/v. loppuun mennessä Vanhustyönohjaaja, sosiaalijohtaja Tiedottamiseen käytetään kuntatiedotetta, kunnan verkkosivuja ja Luoteis-Lapin Pidä Mielessäpalstaa Tiedottamisen onnistumista mitataan TAKkyselyllä Iäkäs asuu ensisijaisesti omassa kodissaan tai kodinomaisessa yksikössä Palveluneuvonta Palvelut mahdollistavat kotona asumisen Säännöllisen % asuu kotona itsenäisesti tai riittävien palveluiden turvin % sään- Toiminta- ja talousarviovuosittain Vanhustyöntekijät valtuusto 22
23 Kotona asuminen läheisen tuella Palvelutarpeen määrittäminen kotipalvelun lisääminen Omaishoidontuki Monipuolinen toimintakyvyn arviointi yhdessä asiakkaan kanssa Palvelutarpeen selvitys tehdään kuukauden sisällä yhteydenotosta nöllisen kotihoidon piirissä 6-7% saa omaishoidontukea Vanhustyönohjaaja Vanhustyönohjaaja, lähiesimiehet Vanhuspalvelulain velvoitteiden täyttäminen Raisoft- ohjelman käyttöönotto koulutus alkaen käyttöönotto 2016 mennessä 2014 tehdään voimassa 2015 alusta Omavalvontasuunnitelmat Vastuutyöntekijä vanhustyönohjaaja, lähiesimiehet Iäkäs saa tarvitsemansa palvelut Tehostetun palveluasumisen lisääminen ja laitoshoidon vähentäminen Odotusaikojen seuranta Hoito- ja palvelusuunnitelma laaditaan moniammatillisena yhteistyönä 12- paikkaisen tehostetun asumispalveluyksikön valmistuminen Ajantasainen hoito- ja palvelusuunnitelma kaikilla asiakkailla 6-7 % asuu ikääntyneiden tehostetussa palveluasumisessa Suunnitelmat uusille asiakkaille kuukauden kuluessa, päivitys puolivuosittain tai tarvittaessa kesäkuu 2015 Vanhustyöntekijät, lähiesimiehet Kunnanhallitus 2-3 % asuu pitkäaikaisessa laitoshoidossa terveyskeskuksessa Palveluiden kehittäminen kerätyn palautteen perusteella TAK- arviointijärjestelmää käytetään palautteen keräämiseen Asiakastyytyväisyys Vanhustyönohjaaja 23
24 4. Henkilöstöä, johtamista ja kehittämistä koskevat tavoitteet Tavoite Toimenpide Mittari Aikataulu Vastuutoimija Johtamisen rakenne ajanmukaistetaan 2015 alusta Sosiaalilautakunta Vanhustyönohjaajan virkanimike muutetaan vanhuspalveluiden johtajan viraksi Kunnanvaltuusto Marjapaikkaan ja hoivaosastolle lähiesimiehet 2014 helmikuu Työn ja johtamisen arviointi ja kehittäminen Tehtävien kuvaukset ja roolit määritellään Lähiesimiehet käyvät suunnittelu- ja kehityskeskustelut vuosittain kaikkien työntekijöiden kanssa Koulutuksen painopisteet suosituksen mukaiset: geriatria, gerontologia, muistisairaudet, suun hoito, ravitsemus Riittävä mitoitus, kotiin annettavien palveluiden kehittäminen Marjapaikka 30-vuotta - juhlaseminaari Yksiköissä laaditaan koulutussuunnitelmat kehityskeskustelujen perusteella Lisähenkilökunnan rekrytointi: kotipalvelu yksi työntekijä vuosittain vuoteen 2016 asti, asumispalveluyksikkö yksi työntekijä vuosina 2015 ja 2016 Työajan seuranta yksiköissä Kesäkuu 2014 Edellisen vuoden loppuun mennessä yleissuunnitelma, jota täsmennetään koulutustarjonnan perusteella Kevät 2014 Toteutuu/ei toteudu Sosiaalilautakunta ja vanhustyön henkilöstö Vanhustyönohjaaja, lähiesimiehet Sosiaalilautakunta, vanhustyönohjaaja 24
25 Toimintakykyä ja kuntoutumista edistävä työtapa Rekry 2014 Asenteiden muokkaaminen Jatkuva Vanhustyönohjaaja, lähiesimiehet Henkilökunnan tehokas ja tarkoituksenmukainen käyttö Työnkierron mahdollistaminen Vanhustyönohjaaja Henkilökunnan hyvinvointi Työnohjausta tarjotaan tarvittaessa Sairauspoissaolojen määrä jatkuva Sosiaalilautakunta, vanhustyönohjaaja Osaaikaisuuksien mahdollistaminen 7. Yhteenveto Muonion kunnan tavoitteet vuosille ikääntyneiden palveluissa on jaettu seuraaviin teemoihin: 1. Ikääntyneen asumista ja elinympäristöä koskevat tavoitteet 2.Osallisuutta ja ennaltaehkäisyä koskevat tavoitteet 3.Palvelurakennetta ja palveluita koskevat tavoitteet 4.Henkilöstöä, johtamista ja kehittämistä koskevat tavoitteet Tavoitteita, toimenpiteitä, mittareita ja vastuutoimijoita kuvataan tarkemmin suunnitelman kappaleessa kuusi. Tavoitteisiin pääseminen edellyttää lujaa yhteistä tahtoa ja asennemuutosta sekä kunnan virkamiehiltä että poliittisilta päättäjiltä. Vanhusten palveluissa on ilmeinen tarve palveluiden rakennemuutokselle laitospainotteisista palveluista kotiin annettaviin palveluihin. Laitoshoito vähenee v kun uusi asumispalveluyksikkö aloittaa toimintansa ja hoivaosasto lakkaa. Kotona asumista tukevia palveluita tulee määrätietoisesti sekä lisätä että kehittää niiden sisältöä. Palveluiden painottaminen kotiin annettaviin palveluihin on yleisesti vanhusten oman toiveen mukaista, se vastaa lainsäädäntöä ja valtakunnallisia laatusuosituksia ja on ympärivuorokautista laitos- 25
26 tai asumispalvelua edullisempi tapa järjestää palvelut. Kunnan omien palveluiden puutteellisuus voi myös lisätä vanhusten ja heidän omaistensa halukkuutta hakea laitos- tai asumispalvelupaikkaa kunnan ulkopuolelta, jolloin kaikki tai osa kustannuksista jää Muonion kustannukseksi. Vanhusten palvelurakenteen uudistamiseen liittyy kiinteästi myös asuntotilanne. Kunnassa on liian vähän vuokra-asuntoja ikääntyneiden käyttöön. Vuokra- asumisen suunnittelu ja toteutus on aloitettava vuoden 2014 aikana laaja-alaisena yhteistyönä, jotta voidaan kotipalveluja kehittämällä turvata iäkkäiden mahdollisimman hyvä hoito ja huolenpito. Tämän suunnitelman laadinta on painottunut sosiaalipalveluihin. Seuraavan vanhuspalveluiden suunnitelma vuonna 2017 olisi hyvä toteuttaa siten, että sen valmisteluun osallistuminen olisi mahdollisimman laaja-alaista. 26
27 Lähteet Kunnanhallitus Vanhus- ja veteraaniasiain neuvottelukunta Kuntaliitto 2011.http://www.kunnat.net/fi/Kuntaliitto/yleiskirjeet- lausunnot/yleiskirjeet/2011/sivut/y kotikuntalain-ja-sosiaalihuoltolain- muutokset.aspx Laki ikääntyneen väestö toimintakyvyn tukemisesta sekä iäkkäiden sosiaali- ja terveyspalveluista /980. Finlex. Sosiaali- ja terveysministeriö ja Suomen kuntaliitto Laatusuositus hyvän ikääntymisen turvaamiseksi ja palvelujen parantamiseksi. Sosiaali-ja terveysministeriön julkaisuja 2013:11.Sosiaali-ja terveysministeriö. Helsinki Sosiaali- ja terveysministeriö Kansallinen muistiohjelma , Tavoitteena muistiystävällinen Suomi.Sosiaali- ja terveysministeriön raportteja ja julkaisuja 2012:10.Sosiaali- ja terveysministeriö. Helsinki Sosiaalilautakunta Sosiaalitoimen suunnitelma hallintokunnan toiminnan suunnittelun pohjaksi vuosille THL Väestörekisteri 2013 Sosiaalilautakunta Henkilöstösuunnitelma vuosille
Muonion kunta Suunnitelma 1 (18) Kunnanvaltuusto 13.10.2014
Muonion kunta Suunnitelma 1 (18) Kunnanvaltuusto 13.10.2014 Ikääntyneiden palveluiden järjestämissuunnitelma 2014 2017 Vanhus- ja veteraaniasiain neuvottelukunta 4.2.2014 Sosiaalilautakunta 6.3.2014 Kunnanhallitus
Liite 1. Ikääntyneiden palveluiden järjestämissuunnitelman toteutumisen arviointi ajalta
Sosiaalilautakunta 18.2.2016 3 Ikääntyneiden palveluiden järjestämissuunnitelman toteutumisen arviointi ajalta 1.12.2014- Ikäihminen toimijana hankkeessa on laadittu Muonion kunnan suunnitelma ikääntyneiden